स्टील उद्यमियों ने की फैक्ट्री लाइसेंस शुल्क में सुधार की मांग
रांची | उद्यमियोंने बुधवार को श्रम मंत्री राज पलिवार से मुलाकात की। चैंबर अध्यक्ष पवन शर्मा के नेतृत्व में स्टील व्यवसायियों ने मंत्री को बताया कि फैक्ट्री लाइसेंस में की गई 10 गुणा बढ़ोतरी अप्रत्याशित है। इसमें सुधार किया जाए। पलिवार ने कहा कि फैक्ट्री लाइसेंस शुल्क वृद्धि के संबंध में 5 जनवरी को विभागीय सचिवों से वार्ता कर समस्या के निदान का प्रयास करेंगे। उद्यमियों ने डीवीसी द्वारा झारखंड को महंगी बिजली देने बंद पड़ी आयरन ओर माइंस सहित कई मामले रखे। प्रतिनिधिमंडल में प्रमोद अग्रवाल, विजय हरलालका, गुणवंत सिंह समेत कई स्टील व्यवसायी शामिल थे।
hin_Deva hin_Deva